section_heading: Povijest
paragraph_text: Ime Marghera, ili još starije Malghera se odnosilo na malo selo smješteno oko dva kilometra od današnjega grada. To naselje sastojalo se od nekoliko kuća, crkve i nekoliko skladišta koja su služila za carinsku robu koja je dolazila u Veneciju kanalom Salso (koji je izgrađen još 1361. i povezivao je Mestre s lagunom) 1805. naselje je raseljeno zbog izgradnje obrambene utvrde Forte Marghera ( i danas postoji), po utvrdi je i današnje naselje dobilo ime.